CELEX: 62016TN0464
Language: hr
Date: 2016-08-22 00:00:00
Title: Predmet T-464/16 P: Žalba koju je 22. kolovoza 2016. podnio HI protiv presude Službeničkog suda od 10. lipnja 2016. u predmetu F-133/15, HI protiv Komisije

10.10.2016   
            
            
               HR
            
            
               Službeni list Europske unije
            
            
               C 371/24
            
         Žalba koju je 22. kolovoza 2016. podnio HI protiv presude Službeničkog suda od 10. lipnja 2016. u predmetu F-133/15, HI protiv Komisije
   (Predmet T-464/16 P)
   (2016/C 371/26)
   Jezik postupka: francuski
   
      Stranke
   
   
      Žalitelj: HI (Bruxelles, Belgija) (zastupnik: M. Velardo, odvjetnik)
   
      Druga stranka u postupku: Europska komisija
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ukine presudu od 10. lipnja 2016. donesenu u predmetu F-133/15 i sam donese odluku u predmetu;
            
         
               —
            
            
               alternativno, predmet vrati na ponovno suđenje Službeničkom sudu;
            
         
               —
            
            
               naloži Komisiji snošenje troškova prvostupanjskog i žalbenog postupka.
            
         
      Žalbeni razlozi i glavni argumenti
   
   U prilog tužbi tužitelj iznosi četiri tužbena razloga.
   
               1.
            
            
               Prvi žalbeni razlog, koji se temelji na povredi prava Europske unije u vezi s obvezom obrazlaganja i pravima obrane, jer tijelo za imenovanja Europske komisije nije detaljno pojasnilo razloge koji opravdavaju njegovu odluku da tužitelju kao stegovnu mjeru odredi prelazak u razred koji je za dva razreda niži od trenutačnog u istoj funkcijskoj skupini.
            
         
               2.
            
            
               Drugi žalbeni razlog, koji se temelji na povredi prava Europske unije koju je Službenički sud počinio u vezi s poštovanjem razumnog roka, prava obrane, kao i obveze obrazlaganja. Nadalje, taj je sud iskrivio činjenice i dokaze.
            
         
               3.
            
            
               Treći žalbeni razlog, koji se temelji na iskrivljavanju činjenica i dokaza, te na povredama prava Europske unije i članka 41. Povelje Europske unije o temeljnim pravima koje je počinio Službenički sud.
            
         
               4.
            
            
               Četvrti žalbeni razlog, koji se temelji na povredi načela proporcionalnosti koju je počinio Službenički sud.